SVEUČILIŠTE U MOSTARU

FAKULTET ZDRAVSTVENIH STUDIJA

Ur. broj 01-811/23

Mostar, 12.07.2023. godine

Temeljem odredbi Pravilnik o vrednovanju i poticanju znanstvenih aktivnosti ( Ur. broj: 01-1210/22 od 15.09.2022. godine) dekanicaFakulteta zdravstvenih studija Sveučilišta u Mostaru raspisuje

**NATJEČAJ**

**za poticanje znanstvenih aktivnosti i financiranja znanstveno-istraživačkih projekata iz vlastitih sredstava**

Pravilnik o vrednovanju i poticanju znanstvenih aktivnosti Fakulteta zdravstvenih studija u Mostaru osmišljen je u svrhu promicanja i daljnjeg jačanja potpore znanstvenicima Fakulteta s ciljem njihova povezivanja i afirmacije u međunarodnim znanstvenim krugovima.

Fakultet će iz vlastitih sredstava u 2023. godini odobriti financiranje najviše 2 istraživačka projekta.  
   
**UVJETI PRIJAVE**Prijaviti se mogu zaposlenici Fakulteta, pridružene članice Sveučilišta u Mostaru ili vanjsku suradnici koji sudjeluju u nastavi na Fakultetu a izabrani su u znanstveno-nastavno zvanje docent, izvanredni profesor ili redoviti profesor.

**IZNOS POTPORE**Pojedinačni iznos potpore iznos je do 5.000 KM.  
Predviđeno vrijeme trajanja projekta je do 3 godine.    
Sredstva potpore su namjenska te se mogu koristiti isključivo u svrhu znanstvenih istraživanja, u skladu s pravilima Pravilnik o vrednovanju i poticanju znanstvenih aktivnosti:

1. Specifični troškovi znanstveno-istraživačkog rada
2. Diseminacija rezultata istraživanja
3. Nabavka knjiga i časopisa i pretplate na stručne i znanstvene online baze podataka
4. Mobilnost istraživača
5. Objavu rada

Sve aktivnosti financirane sredstvima Fakulteta (uključujući i nabavku kemikalija, laboratorijskog potrošnog materijala) moraju biti u skladu sa strateškim istraživačkim prioritetima Sveučilišta u Mostaru.  
   
**POSTUPAK PRIJAVE**  
Za prijavu na Program potrebno je dostaviti ispunjene obrasce:

* Obrazac projektne prijave
* Popis prethodnih postignuća voditelja projekta

Obrazac projektne prijave sadrži osnovne informacije o predloženom istraživanju te planiranim troškovima za potrebe provedbe:

* ime i prezime voditelja projekta,
* zvanje, ustanova zaposlenja, kontakt,
* znanstveno područje/polje/grana,
* naziv projekta,
* akronim projekta,
* trajanje projekta,
* popis suradnika na projektu,
* sažetak (do 500 riječi),
* opis predloženog istraživanja,
* hipoteza, ciljevi i metodologija,
* vremenski plan i aktivnosti,
* financijski plan,
* usklađenost projekta.

Popis prethodnih postignuća voditelja projekta sadrži:

* popis znanstvenih članaka\* objavljenih u časopisima indeksiranim u bazi WoS Core Collection, s čimbenikom odjeka (IF) u zadnjih 5 godina ,
* popis znanstvenih članaka objavljenih u časopisima koje indeksiraju ostale relevantne baze (Scopus, i dr.) u zadnjih 5 godina,
* popis aktivnih sudjelovanja na kongresima u zadnjih 5 godina
* popis boravaka u inozemnim znanstvenim institucijama u trajanju duljem od 15 dana u zadnjih 5 godina,
* znanstvene nagrade i priznanja u zadnjih 5 godina.

\*afilijacija voditelja projekta u članku koji se boduje mora biti Fakulteta zdravstvenih studija u Mostaru  
   
**POSTUPAK VREDNOVANJA**Vrednovanje projektnih prijedloga provodi se putem Obrasca za vrednovanje sastavljen od vanjskih, nezavisnih znanstvenika eksperata.

**OBVEZE VODITELJA PROJEKTA**Voditelj projekta dužan je redovito podnositi godišnje izvješće i u roku od 30 dana od završetka projektnog razdoblja poslati Financijsko izvješće o utrošenim sredstvima Financijskoj službi Fakulteta zdravstvenih studija. Ukoliko ga voditelj ne pošalje ili ono u znatnoj mjeri odstupa od financijskog plana, voditelju projekta će se uskratiti mogućnost prijave novog projekta.  
   
**NAPOMENA**  
Rok za dostavljanje prijava je 8 dana od dana objavljivanja na Oglasnoj ploči i web stranici Fakulteta. Nepotpune, nepravodobne i neuredne prijave neće se uzeti u razmatranje. Prijavu u zatvorenoj omotnici dostaviti putem pošte preporučeno ili osobno na adresu:

**“Sveučilište u Mostaru**

**Fakultet zdravstvenih studija**

**Zrinskog Frankopana 34**

**88 000 Mostar“**

s naznakom: „Prijava na natječaj za poticanje znanstvenih aktivnosti– NE OTVARATI“

**OBRASCI:**  
Obrazac projektne prijave   
Popis prethodnih postignuća voditelja projekta

|  |  |  |  |
| --- | --- | --- | --- |
| Dostaviti:   * Oglasna ploča i web stranica * Povjerenstvo za vrednovanje znanstvenih projekata * a/a |  |  | Dekanica  prof. dr. sc. Vajdana Tomić |